Helt nederst i dalen over fossen ligger Muldalsgårdene. Den eldste dokumentasjonen av drift på disse gamle fjellgårdene er fra 1526. De ble drevet frem til 1970, de siste 13 årene med rent geitehold. I dag er gårdene i bruk som fritidsboliger. Et stykke opp i dalen ligger en setergrend som er kjent som Tafjordsætra/Muldalssætra. Seterdriften her fortsatte frem til noen år etter krigen.